Xəzər qoruğu
"Xəzər dövlət təbiət qoruğu" (türkm. Hazar döwlet tebigy goraghanasy;; əvvəlki adları-"Ümumittifaq Qasan-Kuli ornitoloji qoruğu" (1932-1968), "Ümumittifaq Krasnovodski ornitoloji qoruğu") (1968-1994) — Türkmənistan ərazisində, ölkənin qərbində, Xəzər dənizinin cənub -şərq sahilində yerləşir. Qoruğun mərkəzi iqamətgahı Türkmənbaşı (1993 -cü ilə qədər - Krasnovodsk şəhəri) şəhərindədir. Türkmənistan SSR Xalq Komissarları Sovetinin 3 oktyabr 1932-ci il tarixli 252 saylı fərmanı ilə Xəzərin cənub-şərqində su quşlarının və suya yaxın quşların ən böyük qışlama yerlərinin qorunmasını və öyrənilməsini təşkil etmək üçün yaradılmışdır. Qoruğun müasir sahəsi 267.961 hektardır, bunun yarısından çoxunu sahil bataqlıqlarının əhəmiyyətli sahələri və Xəzərin dəniz sahəsi tutur. Qoruq üç hissədən ibarətdir: bir sıra körfəzlər və ətrafında bir kilometr tampon zonası Xəzər (191.261 ha), Esenquli (69.700 ha), bitişik su sahəsi olan, qumluqlardan ibarət Oğurca (türkm. Ogurjaly adasy) adasındakı qoruq (7.000 hektar). Türkmənistan Ətraf Mühitin Mühafizəsi və Torpaq Resursları Dövlət Komitəsinə tabedir.